《次长清寺》
宋代·葛胜仲

迎宾一红亭，栋宇飞半岭。松筠引幽步，以渐入佳境。

阴风起涧壑，凛冽噤蛙黾。归云拥僧裓，飞溜入茶鼎。

支筇薰风阁，玉溪两峰并。中阙认牢山，一点烟鬟整。

我来见所见，赍恨在俄顷。丘樊绝泥滓，钟鼎值机阱。

老逐黑衣居，此心真炯炯。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。